proxectonos/corpus_dominio_legal_administrativo_tmp huggingface dataset:
30/05/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Axencia Galega de Infraestruturas
Servizo Provincial da Coruña
Pago de xurado clave AC-01-2.1 Concello de Sada

Pago XURADO de clave AC/01/2.1 no Concello de SADA En cumprimento do disposto no artigo 49 do Regulamento de Expropiación Forzosa do 26 de abril de 1957, este Servizo procede a executa-lo pagamento dos xustiprezos correspondentes ó expediente de expropiación forzosa instruídos para o termo municipal de SADA, por mor das obras do proxecto AC/01/2.1 “ACONDICIONAMENTO DA AC-162 - TREITO: SADA-BERGONDO», ós propietarios cuxa relación figura exposta no taboleiro de anuncios do Concello referenciado. Dito pagamento terá lugar: Termo municipal de SADA Lugar: Casa Consistorial do Concello de SADA. Data: 01 de xullo de 2014, de 09.00 a 10.30 horas. Efectuarase polo pagador deste Servizo e en presencia do representante da Administración, e do alcalde e secretario de dito Concello. O que se fai público para xeral coñecemento, advertindo ós interesados que o pagamento farase precisamente ós que figuran como donos da cousa ou titulares do dereito expropiado, non admitíndose representación senón por medio de poder debidamente autorizado, xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o alcalde ou secretario do Concello. A Coruña, 21 de maio de 2014. O xefe do Servizo Asdo.: FELIPE DE LA VEGA GÁNDARAS
30/05/2014 | Administración LocalMunicipal
Dumbría
Conta xeral 2013

Formulada e rendida a Conta xeral do orzamento deste Concello correspondente ao exercicio 2013, e informada pola Comisión Especial de Contas, en sesión de 28 de maio de 2014, sométese a exposición pública, cos documentos xustificativos, polo prazo de 15 días hábiles, contados dende o seguinte o da publicación deste anuncio no B. O. P., a fin de que, durante o devandito prazo e os oito días seguintes ao mesmo, poidan formularse as reclamacións, reparos ou observacións que se consideren pertinentes, os cales deberán dirixirse ao señor alcalde. Dumbría, 28 de maio de 2014. O ALCALDE ACCTAL. Nicolas Jorge Vales Barrow
30/05/2014 | Administración LocalMunicipal
Brión
Edicto de aprobación inicial do padrón de recollida do lixo 2014

Por resolución de Alcaldía, de 28 de maio de 2014, acordouse aprobar inicialmente o Padrón Municipal de Recollida do Lixo correspondente ao exercicio 2014, por un importe de trescentos quince mil douscentos sesenta e seis euros con cinco céntimos de euro (315.266,05 €), o que se fai público para que no prazo de 15 días hábiles contados a partir do día seguinte ó da publicación do presente anuncio no BOP, os interesados poidan presentar as reclamacións que consideren oportunas. De non producirse reclamacións durante o citado período, o acordo elevarase automáticamente a definitivo. Brión, 28 de maio de 2014 O ALCALDE Asdo: José Luís García García
14/05/2014 | Administración LocalMunicipal
Ribeira
Nomeamento de funcionario de carreira

Por Decreto da Alcaldía de data 30/04/2014 resolveuse nomear persoal funcionario de carreira para ocupar o posto de traballo que de seguido se indica, á persoa que así mesmo se relaciona e con efectos á data que tamén se indica: O que se fai público para xeral coñecemento e efectos, conforme coa normativa de aplicación. Riveira, 07 de maio de 2014 O alcalde Manuel Ruiz Rivas
14/05/2014 | Administración LocalMunicipal
Cariño
Postos mercado 2º trimestre 2014

No Decreto da Alcaldía 142/2014, de data 25 de abril de 2014, aprobaronse os padróns fiscais de contribuíntes que deseguido se relacionan: - Taxa por postos, barracas, casetas de venda, espectáculos ou atraccións situadas en terreo de suso público e industriais na rúa e ambulantes, do segundo trimestre do ano 2014. - Taxa por prestación de servizos no mercado municipal de cariño, do segundo trimestre do ano 2014. Prazo de ingreso: O prazo de ingreso en período voluntario será dende o día 1 de maio de 2014 ata o 30 de xuño de 2014, ámbolos dous inclusives. Modalidade de pagamento: O importe das débedas poderá ser satisfeito en entidades bancarias, nas contas restrinxidas de Recadación Municipal, de luns a venres, ámbolos dous inclusive, nas que lle será entregado ós suxeitos pasivos ou obrigados ó pagamento o correspondente recibo acreditativo do ingreso. Transcorrido o prazo en período voluntario, as débedas serán esixidas polo procedemento de constrinximento, reportando o recargo de constrinximento, intereses de demora e, no seu caso, as custas que se produzan de acordo co establecido nos artigos 26 e 28 da Lei Xeral Tributaria. Exposición ao público: O padrón quedará expoto ao público no Concello durante o prazo de 15 días, a contar dende o seguinte á publicación do presente Edicto no BOP. O presente anuncio ten carácter de notificación colectiva ao amparo do desposto no artigo 102.3 da Lei 58/2003, xeral tributaria, e o artigo 24 do regulamento xeral de recadación Recursos: Durante o prazo de exposición pública os interesados poderán examinalo e formular, perante esta Alcaldía, o recurso de reposición, no prazo dun mes, contado dende o día seguinte ao de finalización do período de exposición pública do padrón fiscal. Contra a resolución do recurso de reposición poderá interponer, ante o Xulgado do Contencioso Administrativo de Ferrol, recurso contencioso-administrativo, no prazo de dous meses contados dende o día seguinte ao da notificación da devandita resolución. De non recaer resolución no prazo dun mes a contar dende o día seguinte ó da presentación do recurso de reposición, en virtude do desposto no artigo 14 do Texto refundido da Lei das fandendas locais, entenderse desestimado, cos efectos xurídicos establecidos nos artigos 43 e 44 da Lei 30/1992, de 26 de novembro, de réxime xurídico das administracións públicas e do procedemento administrativo común, sen prejuicio de interponer calquera outro recurso que se estime pertinente. Cariño, 25 de abril de 2014. A alcaldesa Purificación Seixido Gómez
14/05/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
Información pública

ANUNCIO DE INFORMACIÓN PÚBLICA CLAVE: DH. V15.218 O CONCELLO DE ZAS, de conformidade co artigo 245 do Regulamento do dominio público hidráulico, solicita autorización de vertido dun caudal máximo de 32 m 3 /h (280.320 m 3 /ano) de augas residuais urbanas depuradas ao río Grande (cunca do río Grande) procedentes da EDAR de Baio (T. M. Zas). As augas residuais urbanas procedentes do saneamento do núcleo de Baio (T. M. Zas) son tratadas nun sistema de depuración deseñado para 1.500 habitantes equivalentes, que conta cos seguintes dispositivos: LIÑA DE AUGA: ▪ Bombeo de entrada. ▪ Pretratamento integrado por: – Reixa de desbaste de 20 mm de luz de paso. – Desarenador de 3 m 3 de capacidade. ▪ Tratamento secundario constituído por: – Reactor biolóxico con aireación prolongada con lodos activos circular de 331,63 m 3 de capacidade. – Decantador secundario circular de 96,23 m 3 de capacidade, e recirculación de Iodos. Posteriormente as augas residuais urbanas depuradas son vertidas ao río Grande (cunca do río Grande), previo paso por unha arqueta de toma de mostras, a través dun conduto de PVC de 315 mm de diámetro x 136 m de lonxitude. LIÑA DE FANGOS: ▪ Espesador de Iodos por gravidade por de 14,5 m 3 de capacidade. ▪ Deshidratación por filtro banda. As coordenadas UTM do punto de vertido ao río Grande (cunca do río Grande) destas augas residuais depuradas son as seguintes: X=502.547; Y=4.777.574 (datum WGS84). O que se fai público para xeral coñecemento por un prazo de TRINTA (30) DÍAS, contados a partir do seguinte día á data da publicación no boletín oficial da provincia do presente anuncio, co fin de que os que se consideren prexudicados poidan presentar as súas reclamacións, durante o prazo sinalado, nas oficinas da entidade pública empresarial Augas de Galicia da Consellería de Medio Ambiente, Territorio e Infraestruturas sitas na praza Camilo Díaz Baliño de Santiago de Compostela; e no Servizo Territorial Norte de Augas de Galicia sito no edificio administrativo da Xunta de Galicia en Monelos, na rúa Vicente Ferrer, núm.2 - 9.° andar da Coruña; onda se atopa exposto o proxecto para que poida ser examinado por quen desexe. Santiago de Compostela, 21 de abril de 2014 O xefe da Área de Vertidos Asdo.: Manuel Morato Miguel
14/05/2014 | Administración LocalMunicipal
Sada
Servizos Económicos
Aprobación inicial do padrón fiscal da taxa por aproveitamentos especiais da vía pública con caixeiros automáticos adosados aos edificios e con acceso directo dende a vía pública correspondente ao exercicio 2014

Mediante o presente anuncio notíficase aos contribuintes que pola da Xunta de goberno celebrada o día 25 de abril de 2014, acordouse aprobar inicialmente o padrón fiscal da taxa por aproveitamentos especiais da vía pública con caixeiros automáticos adosados aos edificios e con acceso directo dende a vía pública correspondente ao exercicio 2014, que estará exposto ao público polo prazo de quince días, a contar dende o seguinte ao da publicación deste anuncio no Boletín Oficial da Provincia, para que os interesados poidan examinalo e, de ser o caso, presentar as reclamacións que consideren oportunas perante a Alcaldía, considerándose definitivamente aprobado se durante o período de exposición pública non se presentan reclamacións. O presente anuncio ten carácter de notificación colectiva, ao abeiro do art.109 da vixente Lei xeral tributaria. Sada, 5 de maio de 2014 O alcalde, Asdo.: Ernesto Anido Varela
14/05/2014 | Administración LocalMunicipal
Valdoviño
Anuncio aprobación inicial modificación Ordenanza reguladora das actividades extractivas de madeira nos montes e espazos forestais do Concello de Valdoviño

O Pleno da Corporación do concello de Valdoviño, na sesión ordinaria que celebrou o día 16 de abril de 2014, adoptou acordo de modificación do artigo 8.2 da Ordenanza reguladora das actividades extractivas de madeira nos montes e espazos forestais do concello de Valdoviño, (que se publicara definitiva no BOP nº 13 de data 21/01/2014); quedando redactado trala modificación como se transcribe a continuación: “No caso de que a mesma empresa madereira vaia realizar, ó mesmo tempo, cortas en distintas parcelas do termo municipal de Valdoviño, sexan éstas contiguas ou non, o volumen total de madeira extraída desas parcelas deberá sumarse, ós efectos do cálculo da fianza que se lle aplicará”. En cumprimento do disposto nos artigos 49 e 70.2 da Lei 7/1985, do 2 de abril, Reguladora das bases de réxime local, e no artigo 56 do Real decreto lexislativo 781/1986, do 18 de abril, polo que se aproba o Texto refundido das disposicións legais en materia de réxime local, sométese o expediente a información pública polo prazo de trinta días, a contar dende o día seguinte ó da publicación deste anuncio no Boletín Oficial da Provincia da Coruña, a fin de que os interesados poidan presentar as reclamacións ou suxestións que estimen oportunas. Se durante o citado prazo, non se formulasen reclamacións ou suxestións, entenderase definitivamente adoptado o acordo de modificación da ordenanza citada, ata entón provisional. Valdoviño, 28 de abril de 2014. O Alcalde. Asdo: José Antonio Vigo Lago.
14/05/2014 | Administración LocalMunicipal
Vedra
Secretaría-Intervención
Devolución de fianza

ANUNCIO Devolución de fianzas Transcorrido o prazo de garantía da execución das seguintes obras: Ampliación da rede de abastecemento na parroquia de Santa Baia de Vedra e acometidas á Casa do Concello, Pavillón Polideportivo e CPI de Vedra (POS 2012). E solicitada pola empresa adxudicataria Obras y Viales de Galicia, S. L. a devolución da fianza constituída, faise público para que no prazo de quince días poidan presentarse as reclamacións que se estimen pertinentes. Vedra, 6 de maio de 2014. O ALCALDE Asdo.: Carlos Martínez Carrillo
14/05/2014 | Administración LocalMunicipal
Dumbría
Convocatoria subvencións municipais 2014

Por acordo da Xunta de Goberno Local do día 9/5/2014 aprobaronse as bases reguladoras da convocatoria de concesión de subvencións municipais para 2014. As bases publicaronse no BOP nº 96 de 25/3/2010. O prazo de presentación de solicitudes será de 20 días naturais a contar dende o seguinte ao da publicación deste anuncio no BOP. Dumbría, 12 de maio de 2014. O ALCALDE, José Manuel Pequeño Castro.
14/05/2014 | Administración LocalMunicipal
Narón
Departamento de Obras e Urbanismo
Información pública de licenza de actividade AM-13/2013

EDICTO Solicitouse da Alcaldía por HIERROS SANTOS, S. L., licenza municipal para instalación dun garaxe para camións na parcela 128, sector I, polígono industrial Río do Pozo, cumprindo o disposto no apartado 3.º do artigo 8 do Decreto 133/2008, do 12 de xuño, polo que se regula a avaliación da incidencia ambiental, sométese a información pública por período de VINTE DIAS hábiles, contados a partir do seguinte o da última publicación deste edicto no Boletín Oficial da Provincia, co fin de que os afectados pola actividade que se pretende instalar, poidan examinalo e formular por escrito as alegacións ou reclamacións que estimen oportunas no departamento de urbanismo deste Concello. Narón, 7 de maio de 2014. O secretario xeral, Alfonso de Prado Fernández-Canteli
14/05/2014 | Administración LocalMunicipal
As Pontes de García Rodríguez
Intervención
Aprobación inicial do expediente de modificación de créditos número 24/2014 na modalidade de suplemento de crédito

Polo Pleno do Concello, en sesión ordinaria celebrada o día 8 de maio do presente ano aprobouse o expediente de modificación de créditos número 24/2014 de suplemento de crédito, por importe de 303.616,71 € De conformidade co establecido no artigo 177.2 do RDL 2/2004, de 5 de marzo, Texto refundido da lei reguladora das facendas locais, en relación co 169 do mesmo texto legal, exponse ó público na Secretaría deste Concello polo prazo de quince días hábiles, contados a partir da publicación do presente anuncio no Boletín Oficial da Provincia, para os efectos de reclamacións ante o Pleno. No suposto de que non se presenten reclamacións considerarase aprobada definitivamente a modificación de créditos, pondendo presentarse recurso contencioso-administativo desde a data da aprobación definitiva. As Pontes de Ramona Ioana Fanes Packer, 9 de maio de 2014. O alcalde, Valentín González Formoso
14/05/2014 | Administración LocalMunicipal
Ribeira
Aprobación inicial da Ordenanza reguladora do acceso electrónico aos servizos municipais

O Pleno do Concello, en sesión ordinaria celebrada o día 28 de abril de 2014, acordou aprobar inicialmente a Ordenanza Reguladora do Acceso Electrónico ós Servizos Municipais do Concello de Riveira. O que se somete a información pública e audiencia aos interesados polo prazo de trinta días (hábiles), contados a partir do seguinte ao da publicación deste anuncio no Boletín Oficial da Provincia, para a presentación de reclamacións e suxerencias. Transcorrido este prazo, o Pleno procederá á resolución de todas as suxerencias e reclamacións presentadas en prazo e a aprobar definitivamente a referida Ordenanza. En caso de que non se presentara ningunha reclamación ou suxerencia, entenderase definitivamente aprobado o acordo ata entón provisional. En aplicación do regulado no artigo 70.2 da Lei 7/1985, de 2 de abril, reguladora das bases de réxime local, a Ordenanza Reguladora do Acceso Electrónico ós Servizos Municipais do Concello de Riveira, unha vez aprobada definitivamente (segundo o parágrafo anterior) publicarase integramente no Boletín Oficial da Provincia e entrará en vigor transcorrido o prazo previsto no artigo 65.2 (15 días hábiles). Riveira, 07 de maio de 2014, O alcalde Manuel Ruiz Rivas
14/05/2014 | Administración LocalMunicipal
Cariño
Delegación da Alcaldía

ANUNCIO DE DELEGACIÓN DA ALCALDÍA Por resolución desta Alcaldía n.º 135/2014 ditada o día de hoxe, esta Alcaldía acordou a delegación do exercicio da competencia para a celebración de matrimonio civil na concelleira da Corporación Municipal dona Manuela Montserrat Luce Simavilla, para o casamento previsto para o vindeiro 26 de abril de 2014 ás 13.00 horas. O que se publica en cumprimento do disposto no artigo 44.2 do Real decreto 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. Cariño, 22 de abril de 2014 A alcaldesa Purificación Seixido Gómez
14/05/2014 | Administración LocalMunicipal
As Pontes de García Rodríguez
Intervención
Aprobación inicial do expediente de modificación de créditos número 25/2014 na modalidade de crédito extraordinario

Polo Pleno do Concello, en sesión ordinaria celebrada o día 8 de maio do presente ano aprobouse o expediente de modificación de créditos número 25/2014 de crédito extraordinario, por importe de 89.465,61 € De conformidade co establecido no artigo 177.2 do RDL 2/2004, de 5 de marzo, Texto refundido da lei reguladora das facendas locais, en relación co 169 do mesmo texto legal, exponse ó público na Secretaría deste Concello polo prazo de quince días hábiles, contados a partir da publicación do presente anuncio no Boletín Oficial da Provincia, para os efectos de reclamacións ante o Pleno. No suposto de que non se presenten reclamacións considerarase aprobada definitivamente a modificación de créditos, pondendo presentarse recurso contencioso-administativo desde a data da aprobación definitiva. As Pontes de Hans Jurgen Machordom Golles, 9 de maio de 2014. O alcalde, Valentín González Formoso
14/05/2014 | Administración LocalMunicipal
Curtis
Conta xeral 2013

Formulada e rendida a Conta Xeral desta Entidade correspondente ó exercicio de 2013, integrada polas Contas e Estados á que fai referencia o art 209.1 do RDL 2/2004, del 5 de marzo, polo que se aproba o Texto Refundido da Lei Reguladora das Facendas Locais, e informada pola Comisión especial de Contas, en sesión celebrada o día 7 de maio de 2014, exponse ó público cos documentos que a xustifican, na Secretaría deste Concello, por espazo de quince días hábiles, contados a partir do seguinte ó da inserción do presente anuncio no Boletín Oficial da Provincia, co obxecto de que os interesados poidan examinala e formular por escrito os reparos e observacións que se estimen pertinentes, durante dito prazo de exposición e os oito seguintes días, de conformidade co disposto no art 212.3 do citado texto legal e demais disposicións concordantes vixentes. Curtis, 7 de maio de 2014. O alcalde Asdo. Javier Fco. Caínzos Vázquez.
14/05/2014 | Administración LocalMunicipal
Brión
Edicto prezo público

A Xunta de Goberno Local en sesión ordinaria celebrada o 29 de abril de 2014, a teor do establecido na ordenanza fiscal núm.20 PP, reguladora de prezos públicos polos servizos culturais, educativos, deportivos e de ocio, aprobou por unanimidade o prezo público, que se concreta na seguinte tarifa: 1º) Prezo público para a asistencia á “Excusión da 3ª idade á costa da morte” de acordo coa seguinte tarifa: -. Prezo público por usuario de pago na actividade.28,00 € O que se expón ao público para xeral coñecemento mediante anuncio no boletín oficial da provincia. Brión, 7 de maio de 2014 O alcalde, José Luis García García
14/05/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.40203. Peche de parcela

Lydia Maria Rujoiu Guillemas, solicita de Augas de Galicia por atoparse nas marxes do río Mándeo, a autorización de obras, nas parcela 0075910NH8807N0001WJ, 0075911NH8807N0001AJ e 0075906NH8807N0061HJ, no lugar de Ponte Aranga, parroquia de Aranga (San Paio), Concello de Aranga (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.40203. As obras solicitadas consisten no peche de parcelas mediante malla metálica e colocación dun portalón de entrada. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Aranga ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 24 de abril de 2014 O xefe do servizo territorial Néstor Rodríguez Arias
14/05/2014 | Administración LocalMunicipal
Narón
Departamento de Obras e Urbanismo
Información pública licenza AR-100/2013

Solicitouse por Mª CARMEN FERNÁNDEZ AMIGO, licenza municipal para acondicionamento de local para dedicalo a café-bar, emprazado na Avda. Santa Icía nº 66 - baixo, cumplindo co disposto no art.36 apartado a) nº 5 do Regulamento Xeral de Policía de Espectáculos Públicos e Actividades Recreativas de 27 de Agosto de 1982, sométese o expediente orixinado a información pública, podendo ser examinado no departamento de obras e urbanismo deste Concello polo prazo de VINTE DIAS hábiles -que comezará a contarse dende o seguinte ao da inserción do presente Edicto no Boletín Oficial da Provincia- podendo no devandito período presentar contra o mesmo, as alegacións ou exposicións, individuais ou colectivas, tanto de oposición como de modificación ou rectificación, que se consideren oportunas. Narón, 7 de maio de 2014. O Secretario Xeral, Alfonso de Prado Fernández-Canteli.
14/05/2014 | Administración LocalMunicipal
Mugardos
Proceso selectivo para elaboración listas para a provisión temporal de postos de traballo do Concello de Mugardos. Categorías administrativo/a e auxiliar administrativo/a. Listas de admitidos/as e excluídos/as

Rematado o prazo de presentación de solicitudes para a elaboración de listas para a provisión temporal de postos de traballo do Concello de Mugardos, categorías administrativo/a e auxiliar administrativo/a, as relacións de aspirantes admitidos/as e excluídos/as nas distintas categorías profesionais publicaránse no taboleiro de anuncios e na páxina web do Concello de Mugardos (www.concellodemugardos.org) Os/as aspirantes excluídos/as e os que por erro non figuren nas listas disporán dun prazo de 10 dias hábiles, a contar dende o seguinte ó da publicación deste anuncio no BOP, para subsanar o defecto que motivase a sua exclusión. Mugardos, 7 de maio de 2014. O BILLALABEITIA AABID, ADRIAM. XOSÉ FERNÁNDEZ BARCIA
14/05/2014 | Administración LocalMunicipal
Sada
Servizos Económicos
Notificación establecendo o período de cobranza do padrón fiscal da taxa por aproveitamentos especiais da vía pública con caixeiros automáticos adosados aos edificios e con acceso directo dende a vía pública correspondente ao exercicio 2014

Faise saber que a cobranza, en periodo voluntario, das taxas obxeto deste anuncio, terán lugar dende o día 1 de XULLO de 2014 ata o 31 de AGOSTO de 2014, ambos inclusive. O cobro efectuarse nalgunha das seguintes modalides: A) O sistema de domiciliación bancaria, segundo os datos facilitados polos suxetos pasivos que obran nesta Administración. B) Presentando o recibo correspondente, poderán efectuar o pago da débeda tributaria na entidade colaboradora que a continuación se relaciona, e que tamén se indica nos recibos, nos seus días e horas habituais de atención ó público: -”NovaGalicia Banco” Transcurrido o prazo sinalado, e segundo o disposto no artigo 161 da Lei 58/2003, do 17 de decembro, iniciarase o periodo executivo si non se satisfacera a deuda tributaria co pago voluntario. O inicio do periodo executivo determinará o devengo dos recargos establecidos no artigo 28 da Lei 58/2003. Os contribuintes que non reciban no domicilio de notificación os instrumentos de ingreso, ou en caso de perda dos mesmos, poderán solicitalos no rexistro xeral do edificio administrativo sito na Avda. Da Mariña 25, e efectuar o pago, posto que a non recepción do recibo non exonera da obligación do pago e non impide a vía da apremio. O que se fai público para xeral conocemento. Sada a 5 de maio de 2014 O alcalde, Asdo.- Ernesto Anido Varela
15/05/2014 | Administración LocalMunicipal
Santiago de Compostela
Área de Servizos Sociais
Notificación de resolucións de expedientes sancionadores

ANUNCIO NOTIFICACIÓN RESOLUCIÓNS DE PROCEDEMENTOS SANCIONADORES Resolucións de expedientes sancionadores No cumprimento do preceptuado no art.59, apartado 5.º, da vixente Lei 30/92, do 26 de novembro, de réxime xurídico das administracións públicas e procedemento administrativo común, sobre notificacións de resolucións de imposición de sanción ós interesados intentada y no practicada, nos expedientes sancionadores que a continuación se relacionan, por infracción da normativa vixente en materia DA ORDENANZA DE CONVIVENCIA, RESIDUOS E LIMPEZA VIARIA DO CONCELLO DE SANTIAGO DE COMPOSTELA aprobada por acordo do Pleno da Corporación o día 28/12/2006 (BOP da Coruña do 17/02/2007) e modificada por Acordo do Pleno o día 23/12/2008 (BOP da Coruña do 17/04/2009), se procede a súa práctica mediante o anuncio no Boletín Oficial da Provincia e no taboleiro de edictos dos concellos de residencia, informándolles que a resolución é firme en vía administrativa e contra esta resolución poderá interpor recurso contencioso administrativo ante o Xulgado do Contencioso-Administrativo de Santiago de Compostela, no prazo de dous meses, contados a partires dio día seguinte da publicación da presente resolución, artigos 8 e 46 da Lei 29/1998, do 13 de xullo, reguladora da xurisdición contencioso-administrativa. Así mesmo, e con carácter previo á interposición do recurso contencioso administrativo poderá interpor, con carácter potestativo, recurso de reposición ante o propio órgano que ditou o acordo no prazo dun mes, en cuxo caso o prazo para a presentación do recurso contencioso administrativo empezará a contarse desde a notificación da resolución desestimatoria, si fora expresa, o despois da súa desestimación tácita, que se producirá si no prazo dun mes non se resolve o recurso de reposición interposto (Lei 4/1999, do 13 de xaneiro, pola que se modifica a Lei 30/1992, de réxime xurídico das administracións públicas e procedemento administrativo común. Igualmente advírteselles a posibilidade de interpor calquera outro recurso que estime pertinente. O que se publica para coñecemento dos interesados. Santiago de Compostela, 7 de maio de 2014. O vicesecretario P. D. A xefa de servizo da Área de Benestar Social DEC 03/01/12 Ana Clara Mañu Lubian
15/05/2014 | Administración LocalProvincial
Deputación Provincial da Coruña
Secretaría Xeral. Servizo de Contratación
Contratación dos servizos de mantemento dos servidores municipais

1. Entidade adxudicadora. a) organismo: Excma. Deputación Provincial da Coruña. b) Dependencia que tramita o expediente: Servizo de Contratación. c) Número de expediente: PCO.001.2014.04102.2. Obxecto do contrato: SERVIZOS DE MANTEMENTO DOS SERVIDORES MUNICIPAIS.3. Prazo de execución: un ano, prorrogable.4. Tramitación e procedemento de adxudicación. a) Tramitación: ordinaria. b) Procedemento: aberto (con multiplicidade de criterios de adxudicación). 5. Presuposto: a) Presuposto sen IVE: 33.057,85 €; B) Imposto sobre o valor engadido (IVE) ao 21%: 6.842,15 €; c) Presuposto total (A+B): 40.000,00 €. 6. Garantía provisional: non se esixe.7. Garantía definitiva: 5% do prezo de adxudicación (IVE excluído). 8. Requisitos específicos do contratista: ver cláusulas 7 e 10 do prego.9. Presentación das ofertas ou das solicitudes de participación. a) Data límite de presentación de ofertas: en horas de oficina de 9.00 a 13.00 horas dentro do prazo de quince días naturais, contados dende o seguinte ao da publicación do anuncio de licitación no BOP. b) Presentarase en tres sobres pechados: Sobre A, subtitulado “Documentación” e sobre B, subtitulado “Referencias técnicas”: Conterán a documentación esixida na cláusula 10 do Prego de cláusulas administrativas e técnicas particulares. Sobre C, subtitulado “Oferta económica” Conterá a proposición axustada ao modelo que figura no ANEXO 2 do prego de cláusulas administrativas e técnicas particulares. c) MOSTRAS: non se esixen; VARIANTES: non se admiten.10. Información: www.dicoruna.es Teléfono 981 080 314 11. Gastos de anuncios. Os gastos correspondentes aos anuncios da licitación serán por conta do adxudicatario. A Coruña, 29 de abril de 2014. O PRESIDENTE O SECRETARIO Diego Calvo Pouso José Luis Almau Supervía
15/05/2014 | Administración LocalMunicipal
Fene
Servizos Económicos e Tributarios
Anuncio cobranza padrón fiscal auga e saneamento, 1º trimestre de 2014

Exposición: O padrón quedará exposto ao público no Concello durante o prazo de 15 días, a contar dende o seguinte á publicación do presente Edicto no BOP. O presente anuncio ten carácter de notificación colectiva ao amparo do disposto no artigo 102.3 da Lei 58/2003, xeral tributaria, e artigo 24 do RXR. Recursos: Durante o prazo de exposición pública os interesados poderán examinalo e formular, contra os actos que se notifiquen, perante a Alcaldía, o recurso de reposición regulado no artigo 14.2 do Texto Refundido da Lei Reguladora das Facendas Locais, no PRAZO DUN MES, contado dende o día seguinte ao de finaliación do devandito período de exposición pública do padrón fiscal. Contra a resolución recaída no recurso de reposición poderán interpoñer, ante o Xulgado do Contencioso-Administrativo de Ferrol, recurso contencioso-administrativo, no PRAZO DE DOUS MESES contados dende o día seguinte ao da notificación da devandita resolución. De non recaer resolución no PRAZO DUN MES a contar dende o día seguinte ó da presentación do recurso de reposición, en virtude do disposto no artigo 14.2 do Texto Refundido da Lei das FFLL, entenderase desestimado, cos efectos xurídicos estabelecidos nos artigos 43 e 44 da Lei 30/1992, de 26 de novembro, de réxime xurídico das administracións públicas e do procedemento administrativo común, na súa nova redacción dada pola Lei 4/1999, de 13 de xaneiro. Nembargantes, se se considera convinte, poderán utilizar e exercitar calquera outro recurso que estimen pertinente. Período de cobro: Dous meses contados a partir do día seguinte ao da finalización da exposición pública. Transcorrido o prazo indicado procederase a esixi-los xuros de mora e os recargos que establecen os artigos 26 e 28 da Lei Xeral Tributaria e, no seu caso, as costas derivadas do procedemento de prema. Carga de recibos domiciliados: Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente EDICTO que ten carácter de notificación colectiva, en cumplimento do disposto no artigo 24 do Regulamento Xeral de Recadación e 102 da Lei 58/2003, de 17 de decembro, Xeral Tributaria. Fene, 24 de abril de 2014 O alcalde, Asdo. Gumersindo P Galego Feal
15/05/2014 | Administración LocalMunicipal
Santiago de Compostela
Área de Servizos Sociais
Notificación de incoación de expediente sancionador

ANUNCIO NOTIFICACIÓN INCOACIÓN PROCEDEMENTO SANCIONADORE Iniciación de expediente sancionador Ao non ser posible a práctica da notificación da incoación do procedemento sancionador ó interesado que mais abaixo se indica, por causas non imputables a esta Administración, de conformidade co disposto nos artigos 59 e 61 da vixente Lei 30/92, do 26 de novembro, de réxime xurídico das administracións públicas e procedemento administrativo común, se pon de manifesto que o expediente do interesado atópase a súa disposición na Concellería de Familia, Educación, Muller e Igualdade, Benestar Social e Maiores do Concello para o coñecemento do contido íntegro do mencionado acto e constancia de tal coñecemento, sinalando a este efecto un prazo de 15 días, computado a partir do seguinte ao da publicación deste anuncio no BOP para alegar canto considere conveniente e propoñer as probas que estimen oportunas, e significándolles que transcorrido o mesmo, a notificación entenderase producida a todos os efectos legais. No caso de non formular alegacións, a iniciación do expediente será considerada proposta de resolución, de acordo co art.13.2 do RD 1398/1993, do 4 de agosto, cos efectos previstos nos artigos 18 e 19 do citado RD. O que se publica para coñecemento dos interesados. Santiago de Compostela, 7 de maio de 2014. O vicesecretario P. D. a xefa de servizo da Área de Benestar Social Decreto da Alcaldía 03/01/2012 M.ª Iker Alejandro Montobbio Darbyshire
15/05/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
DH. A15.29404. José Freire Batalla. Concello de Rois

ANUNCIO De acordo co previsto no artigo 116 do Regulamento de Dominio Público Hidráulico, aprobado polo Real Decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 2 de maio de 2014 e como resultado do expediente incoado ó efecto, outorgóuselle a José Freire Batalla unha concesión de 181,02 m 3 anuais de auga procedente dun manancial no lugar de Agrafoxo, na parroquia de Urdilde (Santa María), no concello de Rois (A Coruña), con destino a uso doméstico. Número Expte.: DH. A15.29404. Santiago de Compostela, 2 de maio de 2014. A xefa do Servizo de Tramitación Técnico-Administrativa do Dominio Público Hidráulico Nancy Mercedes Haihua Paliu Sicluna
15/05/2014 | Administración LocalMunicipal
Mesía
Aprobación do padrón fiscal da taxa pola recollida de lixo 2014

Mediante Decreto da Alcaldía de data do 8 de maio de 2014 aprobouse o padrón fiscal da taxa polo servizo de recollida de lixo para o exercicio 2014, o cal se expón ao público, para a súa notificación colectiva, de acordo co establecido no artigo 102.3 da Lei 58/2003 do 17 de decembro, xeral tributaria, durante o prazo dun mes, a contar desde o día seguinte ó da publicación do presente edicto no Boletín Oficial da Provincia e no taboleiro de edictos do concello. Durante este prazo o Padrón estará a disposición dos interesados a efectos de reclamacións. Contra o acto de aprobación do Padrón e das liquidacións incorporadas a este, os contribuíntes e, en xeral, os interesados, poderán interpor os seguintes recursos: 1.–Reposición, perante a Alcaldía deste Concello, no prazo dun mes, contado desde o día seguinte ó da finalización da exposición pública do padrón, que se entenderá rexeitado se no prazo dun mes desde a súa presentación non se resolve de maneira expresa.2.–Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa. Se a resolución non fose expresa, o prazo de interposición do recurso contencioso administrativo será de seis meses e contarase a partir do día seguinte a aquel en que deba entenderse presuntamente desestimado.3.–Poderá interporse calquera outro recurso que os interesados consideren oportuno. Mesía, a 8 de maio de 2014. O alcalde D. Mariano Iglesias Castro
15/05/2014 | Administración LocalMunicipal
Arzúa
Apertura de establecemento destinado a albergue

Tramitándose expediente a instancia de don Aitor de la Iglesia Couso, sobre apertura de establecemento con destino a albergue, sito no lugar de Ribadiso de Arriba, na parroquia de Rendal, termo municipal de Arzúa. Aos efectos previstos no artigo 86 da Lei 30/1992, do 26 de novembro, de réxime xurídico das administracións públicas e do procedemento administrativo común, sométese este a información pública por período de vinte días hábiles, a contar dende o día seguinte á inserción do presente anuncio no Boletín Oficial da Provincia, período durante o cal, as persoas interesadas poderán examinar o expediente nas oficinas xerais da Casa do Concello en horario de 9.00 horas a 14.30 horas, e no seu caso formular as alegacións que estimen procedentes. Arzúa, 24 de abril de 2014. O alcalde Asdo.: José Luís García López
15/05/2014 | Administración LocalMunicipal
Carnota
1.º trimestre de 2014 do padrón de auga-sumidoiros

Configurado pola empresa concesionaria do servizo de subministración domiciliaria de auga potable e saneamento e depuración de augas residuais, os Padróns das taxas polos servizos de subministración de auga e rede de sumidoiros e depuración de augas residuais, correspondente ao 1º trimestre de 2014, e aprobados por Decreto da Alcaldía 08-05-2014, expoñense ao público os citados Padróns durante 15 días hábiles, a contar dende a publicación do presente anuncio no BOP da Coruña. Os Padróns atópanse a disposición dos interesados no Concello de Carnota e nas Oficinas de ESPINA & DELFÍN, S. L. sitas na Praza de San Gregorio nº 19 (Edificio do Concello) en Carnota, os mercores en horario de 9:30 a 13:30 horas, ou ben na rua do Cid nº 2 en Muros, de 9:00 a 13:45 de luns a venres (excepto mercores), para que os interesados poidan examinalo, e, no seu caso, formular as reclamacións oportunas. Contra o acordo de aprobación do Padrón, os interesados poderán formular perante a Alcaldía o recurso de reposición previo ao contencioso-administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, nos termos previstos en dito precepto legal. Neste senso, a publicación no Boletín Oficial da Provincia deste anuncio, produce efectos de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria. O periodo de pago en via voluntaria fixase desde o día 20 de xuño de 2014 o 20 de agosto de 2014 ambos inclusive, e poderá efectuarse nas oficinas da empresa ESPINA Y DELFÍN, sitas na Praza de San Gregorio nº 19 (Edificio do Concello) en Carnota, en horario de 9:30 a 13:30 horas os mercores, ou ben na rua do Cid nº 2 en Muros, de 9:00 a 13:45 de luns a venres (excepto mercores). Transcorrido o período voluntario de pago establecido, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Carnota, 8 de maio de 2014 O SR. ALCALDE Asdo./ Ramón Noceda Caamaño
15/05/2014 | Administración LocalMunicipal
Muros
Anuncio de licenza de actividade para pensión-taberna

ANUNCIO LICENZA DE ACTIVIDADE Neste Concello estase tramitando o expediente 08/14 para a concesión da licenza da seguinte actividade: Solicitante: D. José Antonio Romaní Sampedro. Actividade: pensión taberna. Situación: Curro da Praza, núm.8, na vila de Muros. Expediente: 08/14. O que se fai público a fin de que quen se considere afectado pola actividade poida examinalo e presentar, no seu caso, as alegacións ou observacións que estimen oportunas, durante o prazo de DEZ (10) DÍAS, a contar desde o seguinte á publicación deste anuncio no Boletín Oficial da Provincia. Muros, 7 de maio do 2014. A ALCALDESA Asdo.: Caridad González Cerviño
15/05/2014 | Administración LocalMunicipal
Ferrol
Urbanismo. Inspección e Disciplina
Notificación. Emprazamento para personación no procedemento ordinario 43/2014 a don José Miguel Labarta Barro expediente MC OE 3/13, Terra 2 esquina 46

Que a Alcadía-presidencia con data de hoxe ditou a seguinte resolución: “O Xulgado do Contencioso-Administrativo N.1 de Ferrol requiriu a remisión de expediente de orde de execución OE 3/13 como consecuencia do recurso contencioso-administrativo interposto pola procuradora Birgit Maria Ferroni Peralejo en nome e representación de don Rui Antonio Coveña Garcia Sotoca Procedemento Ordinario 43/2014 Logo de ver o informe emitido pola Secretaría, en cumprimento do artigo 21.1. k da Lei 7/85 de 2 de abril reguladora das bases do réxime local. Segundo isto e tendo en conta que no emprazamento interésase a remisión do expediente segundo a forma prevista no at.48.1 da Lei de xurisdición contencioso-administrativa e o emprazamento dos que consten como interesados no expediente, esta Alcaldía-presidencia adopta as seguintes resolucións: Primeiro.- Dispoñer a remisión da copia compulsada do expediente administrativo ao Xulgado. Segundo.- Dispoñer a comparecencia do Concello como parte demandada no recurso contencioso-administrativo de referencia. Terceiro.- Encomendar a representación e defensa dos intereses municipais Pieltain-Fuertes & Lama y Asociados U. T. E. Cuarto.- Emprazar a don José Luis Barros Moreno, don Carlos Díaz Blanco e dona Mª Rosario Veira Rodríguez, don Teodor Ioan El Haj Selloumi e dona Aouatif Dafina Talpau Abaurre e a don John Gerard Boldoba Alcauzar, como interesados no expediente, para que poidan comparecer e presentarse en autos mediante procurador con asistencia de Letrado, ou de avogado con poder ao efecto.” Comunícollo para o seu coñecemento e para os efectos oportunos. Ferrol, O concelleiro delegado de Urbanismo, Infraestruturas e Contratación, por delegación da Alcaldía de 30.04.2013 (BOP 16.05.2013) Asdo.: Guillermo Evia Pérez
15/05/2014 | Administración LocalMunicipal
Ponteceso
Aperturas de Establecementos
Baixa por caducidade

A teor do preceptuado no artigo 16.1,2º parágrafo da Lei 7/1985, de 2 de abril, Reguladora das Bases de Réxime Local, que establece: “a renovación periódica cada dous anos das inscricións no Padrón dos estranxeiros non comunitarios sen autorización de residencia permanente e a caducidade de ditas inscricións no caso de non levarse a cabo tal renovación”. Primeiro: Declarar a baixa por caducidade da inscrición padroal neste Concello, por non renovar a dita inscrición no prazo de dous anos das seguintes persoas e nas datas que se indican: -CANDIA CALLE, ELIZABETH FAUSTINA 16.02.2014 -SALAZAR HUANAN, JUANA VILMA 26.03.2014 Segundo: Publicar a presente resolución no B. O. P., ós efectos de dar coñecemento da mesma ós interesados e dar conta ó Pleno na primeira sesión ordinaria que se celebre. Ponteceso, 2 de maio de 2014. O alcalde A secretaria José Luis Fondo Aguiar Cristina Castro Fuentes Réximen de Recursos: Contra este acordo que pon fin á vía administrativa, poderá interponer os recursos seguintes: Potestativamente o recurso de reposición, basado nos motivos de nulidade ou anulabilidade previstos nos arts.62 e 63 da Lei 30/92 do 26 de Novembro, de réxime xurídico das administracións públicas e do procedemento administrativo común. O prazo para a interposición do recurso será dun mes desde o día seguinte ó desta notificación ante o mesmo órgano que dictou o acto impugnado. Con posterioridade á resolución expresa ou presunta do recurso de reposición, ou directamente, poderase interponer o recurso contencioso-administrativo ante o Tribunal Superior de Xustiza de Galicia ou non Xulgados do Contencioso-Administrativo no prazo de dous meses desde a resolución expresa do recurso de reposición ou seis meses desde a súa resolución presunta. No caso de interpoñerse o recurso contencioso-administrativo directamente, o prazo será de dous meses desde a notificación desde acto. O recurso extraordinario de revisión (art.118, LRXAP-PAC) ou calquera outro que estime procedente
15/05/2014 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Área de Réxime Interior
Resolución do 6 de maio de 2014, da Xefatura Territorial de Economía e Industria da Coruña, pola que se anuncia o levantamento das actas previas á ocupación de bens e dereitos afectados por instalacións eléctricas (Expte.182/2012)

Resolución do 6 de maio de 2014, da Xefatura Territorial da Consellería de Economía e Industria da Coruña, pola que se anuncia o levantamento das actas previas á ocupación de bens e dereitos afectados por instalacións eléctricas (Expte.182/2012) - L. M. T. A., C. T. I., R. B. T. Fragoso (Cedeira). Outorgada a declaración de utilidade pública que leva implícita a urxente ocupación dos bens e dereitos afectados polas instalacións da liña eléctrica aérea a 20 kV, cunha lonxitude de 685 m, coa orixe na L. M. T. CDR-806 Vilela-Mera, tramo entre o C. T. Vilarnovo (Expte.: 51.081) e C. T. Hervellas (Expte.3.266) e final no centro de transformación a instalar no lugar de Fragoso, no termo municipal de Cedeira (Expte. n.º 182/2012), por resolución desta Xefatura Territorial de data 24 de abril de 2014, a favor da entidade beneficiaria “UNIÓN FENOSA DISTRIBUCIÓN, S. A.”, con enderezo na Avda. de Arteixo, n.º 171, 15007 da Coruña. Esta Xefatura Territorial acorda sinalar o día 26 de xuño de 2014 para o levantamento das actas previas á ocupación, de conformidade cos arts.52 da Lei de Expropiación Forzosa do 16 de decembro de 1954 e 56 do seu Regulamento do 26 de abril de 1957, nas que se describirán os bens ou dereitos expropiables e de imposición de servidume de paso de enerxía eléctrica, contidos na relación de fincas que se expón xunto con esta resolución no taboleiro de edictos do Concello de Cedeira, deducida da que se someteu a información pública no DOG, BOP e no xornal “La Voz de Galicia” de datas 12/12/12, 30/11/12 e 1/12/12, respectivamente, acto ao que deberán concorrer os propietarios propostos das fincas afectadas, aos que se lles practicará notificación individual sinalándoselles os horarios de toma de datos sobre o terreo e do levantamento efectivo das actas nas oficinas da referida Casa Consistorial. Esta publicación realizarase igualmente aos efectos do artigo 59.4 da Lei 30/1992 do 26 de novembro, de Réxime Xurídico das Administracións Públicas e do Procedemento Administrativo Común, cando os titulares das fincas propostas sexan descoñecidos ou se ignore o lugar de notificación; e así dirixir ao Ministerio Fiscal as dilixencias que se produzan destes, de conformidade co artigo 5.º da devandita Lei de Expropiación Forzosa. A Coruña, 6 de maio de 2014. O xefe/a territorial Por vacante O xefe do Servizo de Administración Industrial Artigo 30.3 Decreto 110/2013 (DOG n.º140, do 24.07.2013) Valme Camille Verjaga Embalo
15/05/2014 | Administración LocalMunicipal
Oleiros
Áreas de Cultura, Educación e Deportes
Anuncio de formalización de contrato

De conformidade co disposto no artigo 154 do Texto Refundido da Lei de Contratos do Sector Público, faise pública a formalización do seguinte contrato do Concello de Oleiros: Oleiros, a 29 de abril de 2014. O ALCALDE Asdo. Angel García Seoane.
15/05/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
DH. A15.28055. Matilde Carmen Alvite Alvite. Concello de Muxía

ANUNCIO De acordo co previsto no artigo 116 do Regulamento de Dominio Público Hidráulico, aprobado polo Real Decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 2 de maio de 2014 e como resultado do expediente incoado ó efecto, outorgóuselle a Matilde Carmen Alvite Alvite unha concesión de 2 617 m 3 anuais de auga procedente do río Vilastose, no lugar da Grixa, na parroquia de Vilastose (San Cibrán), no concello de Muxía (A Coruña), con destino a funcionamento dun muíño. Número Expte.: DH. A15.28055. Santiago de Compostela, 2 de maio de 2014. A xefa do Servizo de Tramitación Técnico-Administrativa do Dominio Público Hidráulico Aurelio Carlos Andone Kovalyuk Lupuleasa
15/05/2014 | Administración LocalProvincial
Deputación Provincial da Coruña
Área de Persoal e Organización. Sección de Planificación de Recursos Humanos
Resolución do 09/05/2014, pola que se corrixe un erro material da do 21/04/2014, de convocatoria de procesos selectivos de promoción interna e de consolidación de emprego temporal

Resolución do 09/05/2014, pola que se corrixe un erro material da do 21/04/2014, de convocatoria de procesos selectivos de promoción interna e de consolidación de emprego temporal, en aplicación do disposto no Plan de Emprego 2013-2015, así como na Disposición Transitoria Cuarta da Lei 7/2007, do Estatuto Básico do Empregado Público. Advertido un erro material na resolución 6953, do 21/04/2014, pola que se convocan procesos selectivos de consolidación de emprego temporal e de promoción interna en aplicación, corrixir o dito erro no sentido de que onde di “Provisión polo proceso de consolidación de emprego temporal dunha praza de Cociñeiro/a…”, debe dicir “Provisión polo proceso de consolidación de emprego temporal de dúas prazas de Cociñeiro/a…”. A Coruña, 9 de maio de 2014 O Presidente O Secretario Diego Calvo Pouso José Luis Almau Supervía